আওস ইবনে হুযাইফা

আওস ইবনে হুযাইফা আস-সাকাফী (أوس بن حذيفة الثقفي ) (মৃত্যু ৬৭৯ খ্রিস্টাব্দ) মুহাম্মাদের একজন একনিষ্ঠ সাহাবা ছিলেন। তিনি একজন হাদিস বর্ণনাকারী সাহাবা, যিনি আওস ইবনে আওস নামেও পরিচিত।

 জন্ম, নাম ও পরিচয় 
আওস ইবনে হুযাইফা সৌদি আরবের তায়েফের বনু সাকিফ গোত্রে জন্মগ্রহণ করেন। তবে তার নাম ইতিহাসে অন্য নামেও পাওয়া যায়, যেমন আওস ইবনে আওস এবং আওস ইবনে আবু আওস। তার পিতার নামের মধ্যে ইতিহাসবিদগণের মধ্যে মত পার্থক্য দেখা যায়। কেও বলেছেন হুযাইফা, কেও বলছেন আওস, কেও বলেছেন আবু আওস।

 মতানৈক্য 

 ইমাম আবু দাউদ, নাসাঈ, ইবনে মাজাহ তাকে আওস ইবনে আওস উল্লেখ করে হাদিস বর্ণনা করেছেন।
 ইমাম আহমদ বলেছেন, আওস ইবনে আবু আওস আর আওস ইবনে হুযাইফা একই ব্যক্তি।
 সিরিয়াবাসীগন এই সাহাবাকে আওস ইবনে আওস অভিহিত করে হাদিস বর্ণনা করেছেন।

 হাদিস বর্ণনা 
আওস ইবনে হুযাইফা মুহাম্মাদ থেকে বেশ কিছু হাদিস বর্ণনা করেছেন। এরমধ্যে পা মাসেহ ও জুমার দিন সম্পর্কিত হাদিসটি বিশেষ উল্লেখযােগ্য।আওস ইবনে আওস আস সাকাফী বর্ণনা করেছেন, আমি মুহাম্মাদকে বলতে শুনেছি, যে ব্যক্তি জুমার দিন উত্তমরূপে গোসল করবে, প্রত্যুষে মসজিদে যাবে, পায়ে হেঁটে যাবে; কোনো বাহনে আরোহণ করবে না, ইমামের নিকটবর্তী হয়ে বসবে, মনোযোগসহ খুতবা শ্রবণ করবে এবং খুতবার সময় কোনো প্রকার কথা বা কাজকর্মে লিপ্ত হবে না, সে জুমার জন্য যত কদম হেঁটে আসবে, প্রত্যেক পদক্ষেপের বিনিময়ে এক বছরের রোজা ও তাহাজ্জুদ নামাজ পালনের সওয়াব লাভ করবে। (আবু দাউদ, তিরমিজি)তার নিকট হতে হাদিস বর্ণনাকারীদের মধ্যে ছিলেন তাহার পুত্র 'আমর ইবনে আওস, উসমান ইবনে আবদুল্লাহ, আবদুল মালিক ইবনুল মুগীরা প্রমুখ উল্লেখযোগ্য।

 মৃত্যু 
আওস ইবনে হুযাইফা হিজরী ৫৯ সনে ৬৭৯ খ্রিষ্টাব্দে মৃত্যুবরণ করেন।

 তথ্যসূত্র 

বিষয়শ্রেণী:পুরুষ সাহাবা
বিষয়শ্রেণী:হাদিস বর্ণনাকারী সাহাবা